****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2021. OKTÓBER 11-I NYILVÁNOS ÜLÉSÉRE

**TÁRGY: KÖZVILÁGÍTÁS LED-ES KORSZERŰSÍTÉSÉNEK FINANSZÍROZÁSI LEHETŐSÉGEI**

**ELŐADÓ:**

**galácz györgy**

## polgármester

**ELŐTERJESZTÉS**

**Készült:** Balatonmáriafürdő Község Önkormányzati Képviselő-testületének 2021. október 11-i rendkívüli, nyilvános testületi ülésére

**Tárgy**: Közvilágítás LED-es korszerűsítésének finanszírozási lehetőségei

**Tisztelt Képviselő-testület!**

A Képviselő-testület a 2020. június 22-ei rendkívüli, nyilvános ülésén ismerte meg a közvilágítás ESCO modellben történő korszerűsítésére vonatkozó ajánlatokat. A Képviselő-testület 2020. szeptember 28-ai rendkívüli, nyilvános ülésén a **80/2020.(IX.28.) számú képviselő-testületi határozatában** felkérte a polgármestert, a település közvilágítási hálózatának ESCO konstrukcióban történő korszerűsítése mellett egy önerős finanszírozásra vonatkozó pénzügyi konstrukció kidolgozására.

**A fentiek alapján az ESCO konstrukció mellett egy önerős finanszírozásban lebonyolításra kerülő összehasonlító kimutatás is készült,** melyet a veszélyhelyzetre tekintettel a Képviselő-testület informális egyeztetés keretében ismert meg. A Képviselő-testület helyett a polgármester volt jogosult döntést hozni, így az **1/2021.(I.20.) polgármesteri határozatában** - informális egyeztetést figyelembe véve – úgy döntött, hogy **az ESCO konstrukcióban történő megvalósítást nem támogatja, a település közvilágításának korszerűsítését önerős finanszírozási formában, több ütemben kívánja megvalósítani. Az önkormányzati önerő biztosítását szükség esetén banki hitellel valósítja meg.**

A korszerűsítés kiviteli terve 2021. nyarán elkészült. Az inflációra és a várható áremelkedésre tekintettel a gazdaságosság érdekében a tervek egy ütemben történő megvalósítást tartalmaznak. A finanszírozásának pénzügyi elemzése során megtörtént az önkormányzat 2021. évi gazdálkodásának áttekintése, a 2021. évi várható kiadások és bevételek számbavétele, valamint a 2022. évi költségvetési tervezet elkészítése.

Fentiek alapján elkészített 2021. és 2022. évekre vonatkozó havi likviditási terv adatai alátámasztják, hogy az önkormányzat a mintegy 75 mFt + áfa tervezőiköltségbecslésen alapuló kivitelezés, valamint a kapcsolódó járulékos költségek (közbeszerzés, műszaki ellenőrzés) **fedezetét fejlesztési hitel igénybevétele nélkül is tudja biztosítani.**

*(A likviditási terv az előterjesztés mellékletét képezi.)*

A felvehető hitel a nettó beruházási költség 80%-ban kerül a bank részéről meghatározásra. A hiteltörlesztés mellé kapcsolódó költségek a szerződéskötési díj, rendelkezésre tartási díj, folyósítási díj, kamatfizetés, értékbecslés és földhivatali eljárási díj. Ezek összesített mértéke várhatóan meghaladja a hitel összegének 10%-át is.

A költségek minél alacsonyabb szinten tartása, illetve a likviditás biztosítása érdekében célszerű lenne 2022. II: negyedévi kivitelezés lehetőségével számolni.

Amennyiben az önkormányzat nagyobb volumenű egyéb beruházást nem tervez, úgy javaslom, hogy jelen beruházás (kivitelezés és kapcsolódó költségek) fedezetét a 2022. évi költségvetésben saját forrásból megvalósuló tételként kerüljön megtervezésre.

Kérem a Tisztelt képviselő-testületet, hogy a közvilágítás LED-es korszerűsítésére vonatkozó alábbi határozati javaslatot fogadja el.

**Határozati javaslat**

Balatonmáriafürdő Község Önkormányzati Képviselő-testülete egyetért a közvilágítás LED-es korszerűsítésének 2022. évben egy ütemben történő kivitelezésével.

A beruházás fedezetét az önkormányzat 2022. évi költségvetésében biztosítja saját forrásból, hitel igénybevétele nélkül.

A Képviselő-testület felhatalmazza a polgármestert, hogy további tárgyalásokat folytasson az ügyben, és kéri, hogy az előkészítés, közbeszerzés és megvalósítás előzetes ütemtervéről nyújtson tájékoztatást.

**Határidő:** értelem szerint

**Felelős:** Galácz György polgármester

Balatonmáriafürdő, 2021. október 8.

Galácz György sk.

polgármester