# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2021. OKTÓBER 11-EI NYILVÁNOS ÜLÉSÉRE

**TÁRGY:**

**CSATLAKOZÁS A „VESZPRÉM-BALATON 2023 EURÓPA KULTURÁLIS FŐVÁROSA” PROGRAM ÁLTAL GONDOZOTT REGIONÁLIS EGYÜTTMŰKÖDÉSHEZ**

**ELŐADÓ:**

**GALÁCZ GYÖRGY**

## POLGÁRMESTER

**Készült:** Balatonmáriafürdő Község Önkormányzati Képviselő-testületének 2021. október 11-ei nyilvános testületi ülésére

**Tárgy:** Csatlakozás a „Veszprém-Balaton 2023 Európa kulturális fővárosa” program által gondozott regionális együttműködéshez

**Tisztelt Képviselő-testület!**

A Képviselő-testület 2021. augusztus 9-ei nyilvános ülésén a **59/2021.(VIII.9.) számú képviselő-testületi határozatában** döntött arról, hogy a „Veszprém-Balaton 2023 Európa kulturális fővárosa” program regionális együttműködéshez **nem kíván csatlakozni.**

**A csatlakozást akkor a Képviselő-testület a korlátozott lehetőségekre hivatkozva utasította el, azonban a programban folyamatosan jelennek meg újabb kulturális és művészeti programokkal kapcsolatos felhívások, amelyeken az önkormányzat is részt tud venni. Az igényelhető támogatás összege legalább 500.000 Ft. A pályázatok saját forrás vagy önerő rendelkezésre állását nem írják elő.**

**A csatlakozással a helyi civil szerveztek számára is elérhető válnak a pályázati lehetőségek. Ez további lehetőséget biztosít a csatlakozás előnyeinek kihasználására.**

A csatlakozás együttműködési megállapodás megkötésével lehetséges, amely szerződéskötés a Veszprém-Balaton 2023 Zrt. és a Veszprém-Balaton Régió Kultúrájáért Közalapítvánnyal történik egy háromoldalú megállapodás keretében.

*A megállapodás tervezet az előterjesztés mellékletét képezi.*

**Az EKF régióhoz való csatlakozás pénzügyi hozzájárulást igényel. Balatonmáriafürdő tekintetében ez az összeg 1 euró/lakos/év. A hozzájárulási díj megfizetésének alapja a település tárgyévet megelőző év december 31. napjára megállapított lakónépessége - Balatonmáriafürdő esetében évente kb. 300.000 Ft hozzájárulást jelent.**

**Csatlakozni bármelyik évben lehetséges 2021 és 2023 között, azonban a szerződő félnek mind a 3 évre szóló díjat szükséges megfizetnie, visszamenőleg is. (3 évre ~1 millió Ft)**

Tekintettel a fentiekre, kérem a Tisztelt-Képviselő testületet, hogy szíveskedjen a csatlakozást újra megvitatni!

**Határozati javaslat:**

Balatonmáriafürdő Község Önkormányzati Képviselő-testülete a „Csatlakozás a „Veszprém-Balaton 2023 Európa kulturális fővárosa” program által gondozott regionális együttműködéshez” tárgyú előterjesztést megtárgyalta és tekintettel az újabb információkra az **59/2021.(VIII.9.) számú képviselő-testületi határozatát visszavonja és az alábbi döntést hozza:**

Balatonmáriafürdő Község Önkormányzat Képviselő-testülete csatlakozni kíván a „Veszprém-Balaton 2023 Európa kulturális fővárosa” program regionális együttműködéshez.

Az Önkormányzat a projektben való részvételért a 2021., 2022. és 2023. évi költségvetésének terhére vállalja a tárgyévet megelőző év december 31. napjára megállapított lakónépesség figyelembevételével az évente 1 euró/ lakos hozzájárulás megfizetését.

A Képviselő-testület felkéri a polgármestert a szükséges intézkedések megtételére és a Megállapodás aláírására.

**Határidő:** 2021. október 31.

**Felelős:** Galácz György polgármester

Balatonmáriafürdő, 2021. október 8.

Galácz György

polgármester