# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2021. Október 11-EI NYILVÁNOS ÜLÉSÉRE

**TÁRGY:**

**időskorúak egyszeri támogatása**

**ELŐADÓ:**

**Galácz György**

**Polgármester**

ELŐTERJESZTÉS

**Készült:** Balatonmáriafürdő Község Önkormányzati Képviselő-testületének 2021. október 11-ei nyilvános testületi ülésére

**Tárgy:** Időskorúak egyszeri támogatása

**Tisztelt Képviselő-testület!**

A települési önkormányzat több éve rendszeresen, évi egy alkalommal jövedelemtől függetlenül támogatja az időskorú, nyugdíjas polgárait. Balatonmáriafürdő Község Önkormányzat Képviselő-testülete a 2021. július 6-ai rendkívüli, nyilvános ülésen fogadta el a jóléti célú lakossági támogatásokról szóló 12/2021. (VII. 14.) önkormányzati rendeletét. A Rendelet 3. § a) pontja szerinti időskorúak egyszeri támogatásának feltételeit a 2021. évre vonatkozóan 4.§ (1) és (5) bekezdés rögzíti:

„4.§ (1) A képviselő-testület a Balatonmáriafürdő községben állandó lakóhellyel rendelkező, a tárgyév december 31. napjáig 62. életévüket betöltő és 62 évesnél idősebb időskorú személyeket a 2021. évben egy alkalommal pénzbeli támogatásban részesíti.

(5) Az (1) – (4) bekezdésben foglalt támogatás kifizetésének feltétele, hogy az adott év január 1-én és a kifizetés időpontjában az időskorú személy állandó lakóhellyel rendelkezzen Balatonmáriafürdőn.”

A támogatásra jogosult személyekről szóló kimutatást a Balatonkeresztúri Közös Önkormányzati Hivatal népességnyilvántartója készíti el. **A rendelet 4.§ (7) bekezdés alapján az adott évi támogatás összegéről a Képviselő-testület minden év októberi ülésen hoz döntést.**

A polgármester **legkésőbb november 20. napjáig értesíti a támogatásra jogosult személyeket** **a támogatás összegéről, és a bankszámlára történő utalás érdekében írásban nyilatkoztatja az érintetteket. A támogatás folyósítása elsősorban bankszámlára való utalással történik. A támogatás legkésőbb december 20. napjáig kerül kifizetésre.**

*(A nyilatkozat az előterjesztés mellékletét képezi.)*

**A 2020. évben a pandémiára tekintettel 5.000 Ft/fő volt a támogatás** összege, amelyet **298 fő időskorú vett igénybe.** Az idei évre vonatkozóan erre a célra a tavalyi évhez hasonlóan **1.500.000 Ft** **került beépítésre a 2021. évi költségvetésbe.** A népességnyilvántartás szerint **2021.09.30. napján 313 fő időskorú jogosult támogatásra.**

Kérem a Tisztelt Képviselő-testületet, hogy a fentiekre tekintettel az előterjesztést megvitatni szíveskedjenek.

Balatonmáriafürdő, 2021. szeptember 30.

Galácz György sk.

polgármester

**Határozati javaslat**

Balatonmáriafürdő Község Önkormányzat Képviselő-testülete megtárgyalta az „Időskorúak egyszeri támogatása” tárgyú előterjesztést és a népességnyilvántartás adatai alapján 2021. január 1-én és a kifizetés időpontjában Balatonmáriafürdőn állandó lakóhellyel rendelkező, tárgyév december 31. napjáig 62. életévüket betöltő és 62 évesnél idősebb időskorú személyek részére egyszeri ………….….Ft/fő támogatást nyújt a 2021. évi általános költségvetés terhére.

**Határidő:** 2021. december 20.

**Felelős:** Galácz György polgármester